אהרון דרשביץ

הרב אהרון חיים דרשביץ (נולד בכ"ז בתשרי ה'תשי"ח, 22 באוקטובר 1957), הוא אב בית דין בבית הדין הרבני בבאר שבע ובאילת ורב בית כנסת הכיפה בשכונה ה' בעיר.

ביוגרפיה 
נולד לצבי יהודה ורחל לאה, וגדל בבני ברק. בוגר בית הספר סגולה בעיר וישיבת נתיב מאיר בירושלים. לאחר גמר התיכון, החל ללמוד בישיבת הכותל ושרת בחיל השריון במסגרת ה"הסדר". לאחר חתונתו התגורר ביישוב מעלה מכמש שבבנימין. את לימודי הדיינות עשה במכון אריאל ובהמשך שימש אף כראש מחלקת הדיינות במקום. ב-5 בנובמבר 1997 התמנה לכהן כדיין בבית הדין האזורי בבאר שבע, וב-25 באוקטובר 2015 התמנה לכהן כאב בית דין בבית הדין הרבני בבאר שבע.

בשנת 2010 התמנה להיות חבר בוועדה מטעם הרבנות הראשית לישראל לבחינת גיורי צה"ל.

בנוסף לתפקידו הוא מרבני קהילת 'בית מוריה' בבאר שבע ומעביר שם שיעורים באופן קבוע. בשנת 2016 התמנה לרב קהילת בית הכנסת הכיפה בשכונה ה' בבאר שבע, לאחר פטירתו של הרב אהרן רבנשטיין.

כתב מספר מאמרים בכתב העת 'כתלנו' אשר יצא לאור על ידי ישיבת הכותל, וכן בספר הזיכרון "ישועות עוזו" לזכר הרב עוזי קלכהיים.

חיים אישיים 
נשוי לחדווה ומתגורר בבאר שבע.

בתו נשואה לרב רפאל וסרטיל (נכדו של ר' אשר וסרטיל).

בתו נשואה לרב אפרים בן-שחר (אחיינו של הרב יצחק בן-שחר - בן אחיו הרב ישראל).

בתו נשואה לרב חזקיהו יוסף גנץ - ר"מ בישיבת נחלת ישראל (בנו של הרב משה גנץ, אחיינו של הרב חיים גנץ).

לקריאה נוספת
 יצחק שתיל, "רבני באר שבע ומוליכי דרכה", ה'תשע"ב, עמ' 61–62.

קישורים חיצוניים 

 פסקי דינים של הרב אהרון דרשביץ מבית הדין האזורי בבאר שבע, באתר דעת
 פסקי דין של הרב אהרון דרשביץ, באתר תקדין
 פסקי דין של הרב אהרון דרשביץ, באתר דין תורה
 שבעה דיינים דתיים לאומיים ימונו לתפקידי אבות בתי הדין הרבניים, באתר כיפה
 ריאיון עם משפחתו באתר nrg
 שבעה דיינים דתיים לאומיים ימונו לתפקידי אבות בתי הדין הרבניים, אתר כיפה.
 בית הדין אסר על אישה להינשא לבן זוגה: "שיקרה שלא שכבו", אתר וואלה.
 הרב אהרון דרשביץ, סוגיית יכיר, ישיבת מרכז הרב, טז אדר א' תשעט

הערות שוליים

דייני בתי הדין הרבניים
רבני הציונות הדתית בישראל
בוגרי בית הספר סגולה
בוגרי ישיבת הכותל
בוגרי מכון אריאל
באר שבע: רבנים
אבות בתי דין
מעלה מכמש: אישים
ישראלים שנולדו ב-1957